حفظ الباری حافظ

حفظ الباری حافظ اردو زبان کے شاعر، افسانہ نگار، اداکار اور مکالمہ نگار تھے۔ وہ اڈیشا (سابقہ اڑیسہ) کے شہر کٹک سے تعلق رکھتے تھے۔ ان کا شمار اردو اسٹیج اور ادبی تحریکوں کے فعال کارکنوں میں ہوتا ہے۔

 ابتدائی زندگی 
حفظ الباری حافظ 1915ء میں کٹک، برطانوی ہند میں ہوئے۔ ان کے والد جناب کبیر الدین انشا خود ایک خوش فکر شاعر تھے جن سے حفظ الباری کو شاعری کا ذوق ورثے میں ملا۔

 ادبی خدمات 
حفظ الباری حافظ نے بزم ادب کٹک اور انجمن ترقی اردو (ہند) کی شاخ کٹک میں بطور رکن خدمات انجام دیں۔ انھوں نے اردو زبان و ادب کے فروغ میں عملی شرکت کی اور اردو اسٹیج کو مقبول بنانے میں کردار ادا کیا۔ وہ نہ صرف شاعر بلکہ افسانہ نگار، اداکار اور مکالمہ نگار بھی تھے۔ ان کی کئی نظموں اور مکالموں کی ہدایت کاری بھی کی گئی۔

آزادی کے بعد اردو ڈرامے کے رجحان میں اضافہ ہوا اور کٹک میں کئی اردو اسٹیج ڈرامے پیش کیے گئے جن میں حفظ الباری حافظ کا کردار نمایاں تھا۔ ان کے ساتھ امجد نجمی، نورالہدیٰ ’شاد‘، لطف الباری، ہمایوں قادر بیگ، نور الدین احمد جیسے افراد نے بھی اس تحریک میں حصہ لیا۔

 شاعری 
حافظ کی شاعری میں صالح روایت کے ساتھ ساتھ عصری حالات کی عکاسی بھی ملتی ہے۔ ان کی غزلوں میں وارداتِ حسن و عشق کے ساتھ ساتھ سماجی و قومی جذبات کی ترجمانی پائی جاتی ہے۔ انھوں نے غزل اور نظم دونوں اصناف میں طبع آزمائی کی۔

سال 1962ء میں چین کی بھارت پر جارحیت کے خلاف کٹک کے شعرا کی احتجاجی نظموں کا ایک مجموعہ بعنوان صدائے ہمالہ شائع ہوا۔ اس میں حفظ الباری حافظ کی نظم خطاب بہ چین شامل تھی، جسے اس کی اثر آفرینی کی بنا پر مقبولیت حاصل ہوئی۔ شہرِ راورکیلا پر لکھا گیا ان کا ایک اور کلام بہ عنوان ”راورکیلا“ بھی قابلِ ذکر ہے۔

 اعزاز 
28 مارچ 1993ء کو حفظ الباری حافظ کو اڈیشا اردو اکادمی، بھونیشور کی جانب سے سال 1990ء کے زمرے میں ایوارڈ سے نوازا گیا۔

 وفات 
حفظ الباری حافظ کی وفات کٹک میں ہوئی۔ ان کی وفات کی درست تاریخ دستیاب نہیں ہے۔

 مزید دیکھیے 
 امجد نجمی
 کرامت علی کرامت
 اڈیشا اردو اکادمی
 محمد اسماعیل کٹکی
 سراج الساجدین کٹکی
 مطیع اللہ نازش
 شاخسار (رسالہ)

 حوالہ جات 

زمرہ:1915ء کی پیدائشیں
زمرہ:بھارتی مرد شعرا
زمرہ:اڑیسہ کے شعرا
زمرہ:اردو شعرا
زمرہ:بیسویں صدی کے بھارتی شعرا
زمرہ:کٹک کی شخصیات